तैंतीस साल के ईश्वर ने अपने समय में विशाखापट्नम में जिला क्रिकेट खेली है। जैसा हर बच्चे का भारत के लिए क्रिकेट खेलने का सपना रहता है वही सपना ईश्वर का भी था। ज्यादा आगे क्रिकेट नहीं खेलने का उनको मलाल बेशक रहेगा। मगर अब ईश्वर ने इस बेसबॅाल के औजार से क्रिकेट खिलाड़ियों को और टीमों को गेंद फेकने को ही अपना जीवनयापन का जरिया बना लिया है। पहले वे आंध्र प्रदेश और भारत के लिए खेले वेणुगोपाल राव को निजी तौर पर गेंद फेकने से गुजारा करते थे। फिर वे अन्य लोकप्रिय खिलाड़ियों को तेज गेंद खेलने का अभ्यास देते रहे हैं। आंध्र प्रदेश टीम के भी वे हिस्से रहे। सात-आठ साल पहले उनने विशाखापट्नम में रणजी मैच खेलने आयी मुंबई की टीम को भी तेज गेंद का अभ्यास दिया था।